KCE วิ่ง 8% ขานรับตัวเลขภาคการผลิตจีนฟื้น! โบรกฯ ชี้กลุ่มส่งออกชิ้นส่วนฯ ผ่านจุดต่ำสุด
KCE วิ่ง 8% ขานรับตัวเลขภาคการผลิตจีนฟื้น! โบรกฯ ชี้กลุ่มส่งออกชิ้นส่วนฯ ผ่านจุดต่ำสุด
KCE วิ่ง 8% ขานรับตัวเลขภาคการผลิตจีนฟื้น! โบรกฯ ชี้กลุ่มส่งออกชิ้นส่วนฯ ผ่านจุดต่ำสุด
1 เม.ย. 2563

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 13.58 น. อยู่ที่ระดับ 14.80 บาท ปรับตัวขึ้น 1.10 บาท หรือ 8.03% ด้วยมูลค่าการซื้อขาย  468.54 ล้านบาท
โดยราคาหุ้น KCE ปรับตัวขึ้นต่อเนื่องหลังจากดัชนีผู้จัดการฝ่ายจัดซื้อ (PMI) ภาคการผลิตเดือนมี.ค.ของประเทศจีน ที่พุ่งขึ้นแตะระดับ 52 จากระดับ 35.7 ในเดือนก.พ. ดีกว่าตลาดคาดไว้ แสดงให้เห็นว่าเศรษฐกิจจีนฟื้นตัวเร็วเข้าสู่การขยายตัว จึงได้หนุนหุ้นที่เกี่ยวข้องกับจีน อย่างหุ้นในกลุ่มชิ้นส่วนอิเล็กทรอนิกส์
ด้าน บล.โนมูระ พัฒนสิน ระบุในบทวิเคราะห์ โดยมอง กลยุทธ์การลงทุนปี 63 แนะนำ Overweight  กลุ่มอิงวงจรเศรษฐกิจ(Cyclical) เนื่องจากได้ประโยชน์สัญญาณเศรษฐกิจโลกฟื้นตัว และ CRB Index ดัชนีชี้นำราคาโภคภัณฑ์มีสัญญาณ Botttom out คล้ายปี 62 ได้แก่ พลังงาน-ปิโตรเคมี ส่งออกชิ้นส่วนฯ (วงจรเทคโนโลยีพ้นจุดต่ำสุด +5G), กลุ่มส่งออกอาหารและเกษตร จากแรงหนุนของความต้องการโลกที่ฟื้นตัวตามประชากรของ EM เพิ่ม และสภาพอากาศผันผวน/ภาวะโรคระบาดกดดัน Supply, กลุ่มสื่อสาร ได้ ประโยชน์จาก 5G, กลุ่มท่องเที่ยว-กลุ่มโรงพยาบาลฟื้นตัวรับ Global Wealth Effect และฐานต่ำ, กลุ่มธนาคาร Value Play และเศรษฐกิจไทยพ้นจุดต่ำสุด จึงแนะนำ 2020 : Theme Think Cyclical &amp; Value Play : Best Picks :  ADVANC, AOT,  BBL, BDMS, CPF, PTT, PTTGC, SCC, TVO, WHA
 
 
 